Nærmiljølista

Nærmiljølista (tidligere Nærmiljølista Ottestad) er en lokal liste som stilte til valg i Stange ved kommunevalget i 2019. Partiet ble startet av Tore Ketil Stårvik i 2017. 

I februar 2019 trakk Stårvik seg fra førsteplassen på grunn av jobbskifte, og Paal Ravnaas tok over listetoppen.

Ved kommunevalget i 2019 fikk Nærmiljølista 7,2% og ble Stanges tredje største parti. Partiet fikk totalt 794 stemmer i dette lokalvalget, hvorav 677 stemmer ble avgitt i valgdistriktet Ottestad, mens 109 stemmer var forhåndsstemmer. I Stanges seks øvrige valgdistrikt fikk partiet til sammen 8 stemmer. Partiet kom på vippen i kommunen, og kunne velge mellom fortsatt Arbeiderpartistyre eller skifte til Senterpartiet. Etter å ha forhandlet med begge sidene endte Nærmiljølista med å støtte Ap. Samtidig fikk førstekandidat Paal Ravnaas varaordførerjobben.

Referanser

Eksterne lenker 
 

Lokale politiske partier i Norge
Politikk i Innlandet
Politiske partier etablert i 2017